อยากถามว่าแฟนผมมีสิทธิ์ที่จะตั้งครรภ์ไหมครับคือผมมีพสพ.กับแฟนวันที่20พย.ไม่ป้องกัน1-2นาทีไม่มีการหลั่งหลังจากนั้นแฟนประจำเดือนไม่มาจนถึงวันนี้ตรวจครรภ์วันที่4ธค. แล้วไม่พบการตั้งครรภ์ แต่มีหารตกขาวเป็นจำนวนมากตั้งแต่หลังมีพสพ.2-3วันจนถึงวันนี้ แฟนผมมีโอกาศท้องไหมครับ (แฟนผมประจำเดือนไม่มาก่อนมีพสพ.จนถึงตอนนี้ครับ)
สวัสดีค่ะ การมีเพศสัมพันธ์ ถ้าไม่ได้ใส่ถุงยางอนามัยป้องกันเอาไว้ตลอด หรือมีช่วงที่ถุงยางอนามัยไม่ได้ครอบคลุมทุกส่วนของอวัยวะเพศชายขณะมีการสอดใส่เข้าไปในช่องคลอดนั้น มีโอกาสที่น้ำอสุจิจะเล็ดลอดออกมา และทำให้เกิดการตั้งครรภ์ได้ โดยการมีเพศสัมพันธ์ที่ทำการหลั่งนอกยังมีโอกาสตั้งครรภ์ได้ประมาณ 4-20% จึงไม่ควรใช้วิธีนี้ในการคุมกำเนิดจึงมีโอกาสตั้งครรภ์ได้บ้างแม้จะน้อย ถ้าเลย 72 ชั่วโมงหลังมีเพศสัมพันธ์มาแล้วก็คงไม่มีข้อบ่งชี้ของการใช้ยาคุมฉุกเฉินร่วมไปด้วยอีกตอนนี้อาจจะต้องยืนยันการตั้งครรภ์ให้แน่ชัด ประจำเดือนปกตินั้นควรจะมาทุกเดือน ห่าง 22-35 วันจากรอบก่อน ถ้าช้ากว่านี้แล้วถือว่าช้า สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุอื่นๆที่อาจทำให้ประจำเดือนไม่มาต่อไป การมีตกขาวจำนวนมากไม่ได้บ่งบอกถึงการตั้งครรภ์ ต้องตรวจยืนยันด้วยปัสสาวะหรือเลือดค่ะ